പുറ്റടി സ്പൈസ് പാര്ക്കില് നാളെ സ്പെഷല് ഏലക്ക ഇ ലേലം കട്ടപ്പന: പുറ്റടി സ്പൈസസ് പാര്ക്കില് നാളെ സ്പെഷല് ഏലക്ക ഇലേലം നടക്കും. രാജ്യം 75ാം സ്വാതന്ത്ര്യദിനം ആഘോഷിക്കുന്നതിന്റെ ഭാഗമായി രാജ്യമൊട്ടാകെ നടക്കുന്ന ഒരുവര്ഷം നീണ്ടുനില്ക്കുന്ന അസാദി കാ അമൃത് മഹോത്സവം ആഘോഷ പരിപാടികളുടെ ഭാഗമായാണ് പുറ്റടി സ്പൈസസ് പാര്ക്കില് സ്പെഷല് ഏലക്ക ഇലേലം നടത്തുന്നത്. 75000 കിലോഗ്രാം ഏലക്കയാണ് സ്പെഷല് ഇലേലത്തിനു പതിച്ചിരിക്കുന്നത്. വണ്ടന്മേട് കേന്ദ്രമായി പ്രവര്ത്തിക്കുന്ന ഹെഡര് സിസ്റ്റംസ് ഇന്ത്യ ലിമിറ്റഡിനെയാണ് ഇതിനായി സ്പൈസസ് ബോര്ഡ് ചുമതലപ്പെടുത്തിയിരിക്കുന്നത്. പുറ്റടി സ്പൈസസ് പാര്ക്കിലെ ഇലേല ഹാളിലാണ് ലേലം. തമിഴ്നാട്, കേരളം എന്നിവിടങ്ങളിലെ വ്യാപാരികളും ഉത്തരേന്ത്യന് വ്യാപാരികളുടെ ഏജന്റുമാരും ലേലത്തില് പങ്കെടുക്കും. രാവിലെ ഒന്പതിന് പുറ്റടി നടക്കുന്ന യോഗത്തില് സ്പൈസസ് ബോര്ഡ് ചെയര്മാന് എ.ജി. തങ്കപ്പന് ഇലേലം ഉദ്ഘാടനംചെയ്യും. സ്പൈസസ് ബോര്ഡ് ഡയറക്ടര് ബോര്ഡ് അംഗങ്ങളായ സ്റ്റെനി പോത്തന്, ടി.ടി. ജോസ്, സ്പൈസസ് ബോര്ഡ് ഉദ്യോഗസ്ഥര് തുടങ്ങിയവര് പങ്കെടുക്കും.